1.pielikums

[Aktualizēta 15.04.2025.]

**Darba uzdevums**

*RP SIA “Rīgas satiksme” debitoru parādu piedziņas pakalpojumu sniegšana*

1. Pamatojums:

Rīgas valstspilsētas pašvaldības kapitālsabiedrība SIA “Rīgas satiksme” (turpmāk – Pasūtītājs) pamatojoties uz 2023. gada 4. augustā noslēgtu pārvaldes uzdevuma deleģēšanas līgumu Nr. LIG/2023/353 ar Rīgas valstspilsētas pašvaldību, nodrošina no Pašvaldību likuma 4. panta pirmās daļas 3. punkta izrietošo uzdevumu. Šis uzdevums ir noteikts atbilstoši likuma “Par autoceļiem” 6. panta 4.1 daļai un ietver pašvaldības maksas autostāvvietu, kas atrodas ielu sarkano līniju robežās, apsaimniekošanu, ierīkošanu, pārvaldīšanu un maksas autostāvvietu lietošanas noteikumu ievērošanas kontroli.

1. Darbu izpildes apraksts:

Līguma izpildes procesā ir izveidojušies debitoru, Baltijas valstīs reģistrētu automašīnu īpašnieku parādi par nesamaksātajiem pēcapmaksas paziņojumiem par autostāvvietu Pasūtītāja apkalpojamās autostāvvietās lietošanu periodā no 01.07.2022. līdz 31.12.2022. Šo parādu atgūšanai ir paredzēts izvēlēties licencētu ārējo pakalpojumu sniedzēju, kurš specializējas parādu piedziņā un kuram ir atbilstoši resursi un kompetence efektīvai darbībai.

1. Informācija uz 15.03.2025., kas var būt noderīga piedāvājuma iesniegšanai:

Parādu statistika, provizoriska (indikatīva):

|  |  |  |  |  |
| --- | --- | --- | --- | --- |
| Periods | Baltijas valstis | | Citi | |
| Skaits | Summa, EUR | Skaits | Summa, EUR |
| 1.07.2022. -31.12.2022. | 3322 | 71 427,00 | 1662 | 42 472,00 |

Baltijas valstu sadalījums:

|  |  |  |  |  |  |  |
| --- | --- | --- | --- | --- | --- | --- |
| Periods | Latvija | | Lietuva | | Igaunija | |
| Skaits | Summa, EUR | Skaits | Summa, EUR | Skaits | Summa, EUR |
| 1.07.2022. - 31.12.2022. | 2360 | 43 547,00 | 552 | 16 296,00 | 410 | 11 584,00 |

Baltijas valstu debitoru (01.07.2022. – 31.12.2022.) sadalījums pa summām:

|  |  |
| --- | --- |
| Izrakstīts sods, EUR | Skaits |
| 6,00 | 12 |
| 7,00 | 1 |
| 9,50 | 44 |
| 10,00 | 35 |
| 12,00 | 163 |
| 13,50 | 572 |
| 14,50 | 98 |
| 17,00 | 1225 |
| 20,50 | 712 |
| 37,00 | 20 |
| 53,00 | 440 |

* Par visiem statistikā norādītajiem debitoriem Pasūtītāja digitālajā datubāzē ir pieejamas pārkāpumu foto fiksācijas.
* Papildus informācija saistībā ar augstāk aprakstīto pieejami Pasūtītāja birojā Vestienas ielā 35, Rīgā.
* Pasūtītājs sagaida, ka Pakalpojuma sniedzējam, nepieciešamības gadījumā, būs jāsniedz arī publiska informācija vai komentāri sabiedrībai un plašsaziņas līdzekļiem.